Sakin ukiɣ-d. Rseɣ-d ɣef yiri. “les mouettes” tturaren tuqna tufra gar yisekla. Yiwen n umɣar d azuran, d axemri, yeqqim deg tceryult-is, asebsi gar yicenfiren-is. Aqelmun n walim ɣef uqerru-is, yeṭṭef taɣanimt n ṣyada. Awali-ines yeǧhed. Yettɛasa amek i tettḥerrik tɣumutt n yiqecci-nni i d-yuflawen ɣef waman. Sin n yizinzaren sunɣen fell-as timdewert; aẓenẓen-nsen i yezgan yerwi tasersiy-ines. Yuyes: iṣeggem iman-is, yekkat ifassen-is deg yilem yessusuf. Deffir, di tili n useklu, tarbaɛt n yilmeẓyen ttaḍsan. Ɛeksen, aṣeggad-nni ifkaasen tanexẓurt n wurrif sakin yuɣal ɣer cɣel-is.